stanford-oval/wikipedia huggingface dataset:
Maailmanmatkaajan 80 aarretta
Osa  5: Intiasta Sri Lankaan

| # | Sijainti | Aarre | Kuva | Lyhyt kuvaus |
| --- | --- | --- | --- | --- |
| 33 | Kolkata, Intia | Durga |  | Durga on eräs hindulaisuuden suosituimmista ja tunnetuimmista jumalattarista. Durgan kunniaksi vietetään syksyisin useita päiviä kestävä palvontaseremonia, johon liittyvät Ganges-joen savesta tehdyt patsaat. |
| 34 | Sri Lanka, Keskiprovinssi, Matalen alue | Sigiriya |  | 400-luvun lopulla rakennettu Sigiriya (Leijonan kallio) on kalliolinnoitus jossa on linna. Se tunnetaan erityisesti fresko-maalauksistaan, jotka esittävät muodokkaita naishahmoja. |
| 35 | Polonnaruwa, Sri Lanka | Buddhan jättimäinen patsas |  |  |
| 36 | Kandy, Sri Lanka | Buddhan hammas |  | Kandyssä sijaitsee Pyhän hampaan temppeli, jossa tarun mukaan säilytetään Buddhan kulmahammasta. Temppeli on tärkeä pyhiinvaelluskohde buddhalaisille. |
| 37 | Kochi, Intia | Kochin mausteet |  | Kochi oli 1300-luvulta lähtien useiden vuosisatojen ajan Intian maustekaupan keskus. |
| 38 | Madurai, Intia | Meenakshin temppeli |  | Hindutemppelin alueella on kaksitoista tornia, joissa on taidokkaasti veistettyjä ja maalattuja patsaita. |
| 39 | Jaipur, Intia | Jantar Mantarin observatorio |  | Jantar Mantarin observatoriossa on neljätoista rakennelmaa, joiden avulla voidaan mm. ennustaa auringonpimennyksiä. Rakennelmat on rakennettu 1700-luvun alkupuolella. |
| 40 | Agra, Intia | Taj Mahal |  | Taj Mahal on monumentti, jonka rakennutti Suurmogulien valtakunnan hallitsija Shah Jahan  muistoksi persialaiselle synnytyksessä kuolleelle lempivaimolleen  Arjumand Banu Begumille. Taj Mahalin rakentaminen kesti 23 vuotta (1630–1653). |
Osa 6: Uzbekistanista Syyriaan

| # | Sijainti | Aarre | Kuva | Lyhyt kuvaus |
| --- | --- | --- | --- | --- |
| 41 | Samarkand, Uzbekistan | Samarkandin kaakelit |  | Keskiajalla Keski-Aasiassa kehitettiin lasitustekniikka, jonka ansiosta kaakelit ovat kestäneet vuosisatojen ajan alueen ankaria sääolosuhteita. |
| 42 | Buhara, Uzbekistan | Buharan kauppakupolit |  | Buhara oli tärkeä kaupunki Silkkitien varrella. Kaupunkiin rakennettiin 1500-luvulla rakennuksia, joissa erikoistuttiin kaupankäyntiin tietyillä tavaroilla. |
| 43 | Baku, Azerbaidžan | Bakun tulentemppeli |  | Hindu-temppeli 1700-luvulta, jossa palvottiin tulta. Temppelissä palaa liekki, joka vuoteen 1969 asti paloi maasta tihkuvan maakaasun ansiosta. |
| 44 | Esfahan, Iran | Imaamin moskeija |  | Meidan Emam-aukiolla sijaitseva 1600-luvun alussa rakennettu moskeija. |
| 45 | Šīrāz, Iran | Persialainen matto |  | Persialainen matto on merkittävä osa Persian taidetta ja kulttuuria. Iran on maailman merkittävin matontuottajamaa. |
| 46 | Kermānšāh, Iran | Behistunin kirjoitukset |  | Nuolenpääkirjoitusta vuodelta 521 eaa. kolmella eri kielellä: muinaispersiaksi, elamiksi ja akkadiksi. 1800-luvun puolivälissä kirjoitukset onnistuttiin tulkitsemaan ja edellä mainittuja kieliä ymmärtämään. |
| 47 | Fārsin provinssi (Šīrāz), Iran | Persepolis |  | Persian valtakunnan seremoniallinen pääkaupunki. Aikaisimmat jäännökset ovat vuodelta 515 eaa.. |
| 48 | Damaskos, Syyria | Al-Hamidiyahin basaari. |  | Damaskoksen vanhankaupungin katettu tori. |
Osa 7: Jordaniasta Etiopiaan

| # | Sijainti | Aarre | Kuva | Lyhyt kuvaus |
| --- | --- | --- | --- | --- |
| 49 | Jordania | Petra |  |  Petran kaupunki tunnetaan kallioon hakatuista rakennuksistaan. Kalliot ovat hiekkakiveä, jonka värit vaihtelevat hämmästyttävin tavoin päävärin ollessa rosan punainen.  |
| 50 | Madaba, Jordania | Madaban kartta |  | Bysanttilaisen kirkon lattiassa oleva mosaiikki Pyhästä maasta. 500-luvulta peräisin oleva mosaiikkikartta on vanhin säilynyt kartta Pyhän maan ja erityisesti Jerusalemin alueesta. |
| 51 | Jerusalem, Israel | Temppelivuori |  | Temppelivuori on uskonnollisesti merkittävä paikka, jossa sijaitsee muslimien 700-luvun  alussa rakennetut kaksi moskeijaa ja vuonna 70 tuhotun juutalaisen temppelin rauniot. Juutalainen temppeli mainitaan kristittyjen evankeliumeissa. |
| 52 | Aksum, Etiopia | Aksumin steelat |  | 1700 vuotta sitten pystytetyt monumentit. Korkein steela on 24 metriä korkea ja painaa yli 100 tonnia. |
| 53 | Debre Damo, Etiopia | Marian ihme |  | Marian ihme on ikivanha kirjoitus jota säilytetään 500-luvulla rakennetussa luostarissa. Luostari sijaitsee kallion päällä, jonne pääsee vain kiipeämällä köysien avulla pystysuoria rinteitä. |
| 54 | Lalibela, Etiopia | Lalibelan kalliokirkot |  | 11 kallioon kaivettua ja hakattua kirkkoa. Kirkkojen arvioidaan olevan rakennetun  1100-luvulla. |
| 55 | Lalibela, Etiopia | Lalibelan risti |  | Lalibelan risti, kullasta ja pronssista 1100-luvulla valmistettu 60 senttimetriä pitkä Afro Ayigeba-risti. Tämä risti varastettiin vuonna 1997, löydettiin lopulta Belgiasta ja palautettiin takaisin. |
Cruickshank vierailee Aksumissa rakennuksen luona, jossa väitetään säilytettävän liitonarkkua. Hän vierailee myös Nebonvuorella Jordaniassa, jossa Vanhan testamentin mukaan Herra näytti Moosekselle Luvatun maan (5. Moos 32:49 ja 5. Moos 34:1).
Osa 8: Malista Egyptiin

| # | Sijainti | Aarre | Kuva | Lyhyt kuvaus |
| --- | --- | --- | --- | --- |
| 56 | Djenné, Mali | Djennén suuri moskeija |  | Savitiilinen suuri moskeija, joka rakennettiin noin vuonna 1220 ja uudistettiin 1907. |
| 57 | Sanga, Mali | Dogonien kalliomaalaukset |  |  |
| 58 | Sanga, Mali | Dogonien naamiot |  |  |
| 59 | Al Khums, Libya | Leptis Magna |  | Merkittävän roomalaisen kaupungin rauniot. Leptis Magna on yksi parhaiten säilyneitä roomalaisia kaupunkeja Välimeren alueella. |
| 60 | Gasr Al-Hajj, Libya | Berberien viljavarasto |  |  |
| 61 | Kairo, Egypti | Kheopsin pyramidi |  | Noin 2560 eaa. faarao Kheopsin hautapaikaksi rakennettu pyramidi on suurin Egyptin pyramideista |
| 62 | Kairo, Egypti | Tutankhamonin kuolinnaamio |  | Vuonna 1922 löydetty Tutankhamonin kuolinnaamio on esillä Kairon egyptiläisessä museossa. |
| 63 | Luxor, Egypti | Nefertarin hauta |  | Vuosina 1300–1250 eaa. elänyt Nefertari oli faarao Ramses II:sen ylin vaimo. |
| 64 | Edfu, Egypti | Edfun temppeli |  | Vuosina 237—57 eaa. rakennettu muinainen eyptiläinen haukkajumala Horuksen temppeli. |
Osa 9: Turkista Saksaan

| # | Sijainti | Aarre | Kuva | Lyhyt kuvaus |
| --- | --- | --- | --- | --- |
| 65 | Derinkuyu, Kappadokia, Turkki | Derinkuyun maanalainen kaupunki |  | Kahdeksankerroksinen kaupunki ulottuu arviolta 85 metrin syvyyteen. Kaupungissa on viini- ja öljypuristamoja, talleja, kellareita, kaivoja ym. |
| 66 | Istanbul, Turkki | Hagia Sofia |  | Hagia Sofia rakennettiin ortodoksiseksi kirkoksi vuonna 537 ja muutettiin moskeijaksi vuonna 1453. Vuodesta 1934 eteenpäin rakennus on toiminut museona. Hagia Sofiaa pidetään yhtenä bysanttilaisen arkkitehtuurin mestariteoksista. |
| 67 | Moskova, Venäjä | Moskovan metro |  | Monet metron asemista tunnetaan koristeellisesta suunnittelustaan sekä sosialistisen realismin taideteoksista. Ensimmäinen linja avattiin vuonna 1935 |
| 68 | Pietari, Venäjä | Pietari Suuren mökki |  | Kesällä 1703 kolmessa päivässä rakennettu talo, josta Pietari Suuri johti Pietarin rakentamista. Nykyisin puinen mökki on suojattuna tiilirakennuksen sisällä. |
| 69 | Solovetskin saaret, Venäjä | Solovetskin luostari |  | 1400-luvulla perustettu luostari. Neuvostoaikana luostari toimi rangaistuslaitoksena. Nykyisin luostaritoimintaa ollaan elvyttämässä. |
| 70 | Wieliczka, Puola | Wieliczkan suolakaivoksen veistokset |  | 700 vuotta toimineen kaivoksen erikoisuuksia ovat suolasta rakennetut kappelit taidokkaine suolasta veistettyine koristeineen, patsaineen ja kruunuineen. |
| 71 | Berliini, Saksa | Volkswagen Kupla |  | Vuonna 1945 tuotantoon tullut auto. Kehittely alkoi vuonna 1934 tavoitteena luoda auto, jollaisen jokainen työläinen pystyisi hankkimaan. Siinä piti olla tilaa neljälle hengelle, sen tuli yltää yli 100 km/h nopeuteen ja kyetä nousemaan 30° kulmassa olevia mäkiä, eikä se saanut maksaa yli 1000 Saksan markkaa. |
| 72 | Dessau, Saksa | Brno-tuoli |  | Bauhaus-koulukunnan suunnittelijan Ludwig Mies van der Rohen vuosina 1929–1930 suunnittelema tuoli Brnossa sijaitsevan Villa Tugendhatin makuuhuoneeseen. |
Osa 10: Bosniasta Ranskaan

| # | Sijainti | Aarre | Kuva | Lyhyt kuvaus |
| --- | --- | --- | --- | --- |
| 73 | Mostar, Bosnia ja Hertsegovina | Stari most |  | Alun perin 1500-luvulla rakennettu Mostarin vanha silta. Silta tuhottiin Bosnian sodassa 1993, mutta rakennettiin uudelleen. |
| 74 | Ateena, Kreikka | Parthenon |  | Akropoliin merkittävin rakennus, 400-luvulla eaa. rakennettu Athenen temppeli. |
| 75 | Rooma, Italia | Pantheon |  | Rooman valtakunnan aikainen Kaikkien jumalien temppeli Rooman keskustassa. |
| 76 | Firenze, Italia | Medicien kappelit |  | Michelangelon suunnittelemat Medici-suvun kappelit |
| 77 | Venetsia, Italia | Canal Grande |  | Venetsian pääkanavaa Canal Grandea reunustavat kaupungin hienoimmat rakennukset |
| 78 | Madrid, Espanja | Guernica |  | Pablo Picasson maalaus liittyy Guernican kaupungin pommittamiseen vuonna 1937 Espanjan sisällissodassa. |
| 79 | Granada, Espanja | Alhambra |  | Espanjassa Granadan kaupungissa sijaitseva palatsi, jota pidetään yhtenä islamilaisen arkkitehtuurin merkittävimmistä rakennuksista. |
| 80 | Chartres, Ranska | Chartresin katedraali |  | Eräs keskiajan merkittävimmistä goottilaisista katedraaleista. |
Aiheesta muualla

Maailmanmatkaajan 80 aarretta, osa 1 YLE. Arkistoitu 21.3.2008. Viitattu 15.4.2008.
Around the World in 80 Treasures Internet Movie Database.
Me olemme myöhäiset

| ”Me olemme myöhäiset” Viikate |
| --- | --- | --- |

Singlen tiedot
 Albumilta: Marraskuun lauluja II
 Julkaistu: 12. syyskuuta 2007
 Tekijä(t): Kaarle Viikate
 Tyylilaji: heavy metal, rautalankametalli
 Kesto: 08.25
 Levy-yhtiö: Ranka Recordings
Viikatteen muut singlet
| ”Ei enkeleitä” 2007 | ”Me olemme myöhäiset” 2007 | ”Orret” 2007 |
Me olemme myöhäiset on rautalankametalliyhtye Viikatteen single vuonna 2007 julkaistulta albumilta Marraskuun lauluja II.
Kappaleet

Me olemme myöhäiset – 4.25
Mintun ja Vernerin häävalssi – 4.00
Me käymme joulun viettohon (albumi)

| Me Käymme Joulun Viettohon Erkki Junkkarinen |
| --- | --- | --- |

Studioalbumin tiedot
 Julkaistu: 1977
 Formaatti: LP-levy, C-kasetti
 Tyylilaji: joulumusiikki
 Levy-yhtiö: Blue Master
Erkki Junkkarisen muut julkaisut
| Kappale kauneinta Suomea 1977 | Me Käymme Joulun Viettohon 1977 | Sireenien aikaan 1978 |
Me Käymme Joulun Viettohon on Erkki Junkkarisen joulualbumi, joka julkaistiin vuonna 1977.
Kappaleet

Me käymme joulun viettohon – 2.55
Santa Lucia – 2.56
Jouluyö, juhlayö – 3.09
En etsi valtaa loistoa – 2.54
Varpunen jouluaamuna – 2.09
Sylvian joululaulu – 4.11
Kulkuset – 3.38
Valkea joulu – 2.44
Kilisee kilisee kulkunen – 1.44
No onkos tullut kesä – 2.35
Juokse porosein – 2.12
Reippahasti käypi askeleet – 1.48
Juhla on verraton – 1.52
Miek van Geenhuizen

| Mitalit | Mitalit | Mitalit |  |
| --- | --- | --- | --- |
|  Miek van Geenhuizen |  Miek van Geenhuizen |  Miek van Geenhuizen |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | Maahockey |  |
|  Hopeaa | Ateena 2004 | Maahockey |  |
| MM-kilpailut  | MM-kilpailut  | MM-kilpailut  |  |
|  Kultaa | Madrid 2006 | Maahockey |  |
|  Hopeaa | Perth 2002 | Maahockey |  |
| EM-kilpailut  | EM-kilpailut  | EM-kilpailut  |  |
|  Hopeaa | Manchester 2007 | Maahockey |  |
| Champions Trophy  | Champions Trophy  | Champions Trophy  |  |
|  Kultaa | Amstelveen 2000 | Maahockey |  |
|  Kultaa | Rosario 2004 | Maahockey |  |
|  Kultaa | Canberra 2005 | Maahockey |  |
|  Pronssia | Sydney 2003 | Maahockey |  |
Marianne ”Miek” Antoinette van Geenhuizen (s. 17. joulukuuta 1981 Eindhoven) on alankomaalainen entinen maahockeypelaaja ja olympiavoittaja, joka pelaa hyökkääjänä. Hän edustaa Amsterdamsche Hockey & Bandy Clubia, jota ennen hän on pelannut mm. Oranje Zwartissa ja HC Den Boschissa.
Maajoukkueessa van Geenhuizen on ollut mukana voittamassa kahta olympiamitalia: kultaa Pekingistä 2008 ja hopeaa Ateenasta 2004. Lisäksi hän on voittanut kaksi mitalia MM-kisoista, yhden EM-kisoista sekä neljä Champions Trophysta.
van Geenhuizen palkittiin saavutuksestaan yhdessä maahockypelaaja Marilyn Agliottin ja monien muiden olympiaurheilijoiden ja heidän valmentajiensa kanssa vuonna 2008.
van Geenhuizen lopetti aktiiviuransa kesällä 2014, jonka jälkeen hän aloitti työskentelyn yritysneuvojana HR-yrityksessä.
Matt Stonie

| Matt Stonie |
| --- | --- |
 Matt Stonie poutinen syönnin maailmanmestaruuskilpailuissa Torontossa vuonna 2014.
Henkilötiedot
Syntynyt: 24. toukokuuta 1992 (ikä 32)
Ammatti:  Kilpasyöjä, Tubettaja
Muut tiedot
Lempinimet:  Megatoad
Aiheesta muualla
Kotisivu
Matt Kai Stonie (s. 24. toukokuuta 1992 San José, Kalifornia, Yhdysvallat) on yhdysvaltalainen kilpasyöjä ja tubettaja. Hän on kolmanneksi paras kilpasyöjä Major League Eating -liigassa ja hänen YouTube-kanavallaan on yli 15 miljoonaa tilaajaa.
Elämä

Stonie syntyi 24. toukokuuta 1992 San Josén kaupungissa Kaliforniassa. Hänen sukujuurensa ovat Japanissa, Liettuassa ja Tšekkoslovakiassa. Stonien pituus on 173 cm ja paino 59 kg, mikä tekee hänestä poikkeuksellisen pienikokoisen kilpasyöjäksi. Hänen lempinimensä "Megatoad" tulee Super Mario Bros -hahmolta Toad.
Kilpasyönti

Stonie aloitti kilpasyöntiuransa köyhänä yliopisto-opiskelijana ruoan ja rahapalkintojen voittamisen toivossa. Hänen ensimmäinen kilpailunsa oli kotinsa lähettyvillä oleva hummeri-rullien syöntikilpailu. Hän voitti kilpailun niukasti puolella rullalla ja voitti tuhannen dollarin rahapalkinnon. Stonie aloitti systemaattisen harjoittelun, kun valmistui Evergreen Valley High Schoolista. Stonie teki vuonna 2011 Major League Eating -debyyttinsä Stocktonin Deep Fried Asparagus -kilpailuissa, joissa hän sijoittui kolmanneksi ja voitti 500 dollaria. Sen jälkeen Stonie on osallistunut säännöllisesti Major League Eating -organisaation järjestämiin kilpailuihin ja hänen paras saavutuksensa on Nathan's Hot Dog Eating Contest kilpailun voitto 4. kesäkuuta 2015. Stonie päihitti tapahtuman aikaisemmin kahdeksan kertaa peräkkäin voittaneen Joey Chestnutin syömällä 62 hot dogia. Chestnut hävisi kahdella Stonielle syömällä 60 hot dogia.
YouTube

Stonie julkaisi ensimmäisen YouTube-videonsa 20. kesäkuuta 2010. Siinä hän söi Pizza Partyn Belly Buster Challengen 18 minuutissa.  Siitä lähtien hänen kanavansa on kasvanut nopeasti ja hänen katsotuimmilla videoillaan on yli 100 miljoonaa näyttökertaa. Vuoteen 2022 mennessä hänen videoitaan on katsottu kokonaisuudessaan yli 3,2 miljardia kertaa ja hänellä on yli 15 miljoonaa tilaajaa.
Maailmanennätykset > 2013

Syntymäpäiväkakku: 2,5 kg / 9 minuuttia (26. toukokuuta 2013)
Jääjogurtti: 4,8kg Yogurtland Frozen Yogurt/Phantom Gourmet Food Festivaaleilla / 6 minuuttia (29. syyskuuta 2013)
Kookamonga Burger: 3,4 kg burgeri Kooky Canuck -ravintolassa. Memphis, Tennessee / 4 minuuttia, 43 sekuntia (26. lokakuuta 2013)
Maailmanennätykset > 2014

Indian Taco: 32.5 Indian Tacoa / 8 minuuttia kaupungissa Atmore, Alabama (29. maaliskuuta 2014)
Slugburgerit: 43 Slugburgeria / 10 minuuttia tapahtumassa The World Slugburger Eating Championship (12. heinäkuuta 2014)
Kurpitsapiirakka: 9,4 kg / 8 minuuttia Elk Grove Pumpkin Festivaaleilla (5. lokakuuta 2014)
Nopein Happy Meal ateria ikinä 15.22 sekuntiin.
Maailmanennätykset > 2015

Pekoni: 182 palaa pekonia / 5 minuuttia kaupungissa Daytona, Florida (22. helmikuuta 2015)
Iguana's Burritozilla: 2,3 kg / minuutti ja 50 sekuntia (8. toukokuuta 2015)
Pork Rollit: 15 Pork Rollia 3,4 kg / 10 minuuttia kaupungissa East Rutherford, New Jersey (20. kesäkuuta 2015)
Perinteiset Carne Asada Tacot: 103 Tacoa / 8 minuuttia kaupungissa San Jose, Kalifornia (15. elokuuta 2015)
McDonaldsin Big Mac-hampurilaiset: 25 Big Mac-hampurilaista / 22 minuuttia kaupungissa San Jose, Kalifornia (20. syyskuuta 2015)
Martorano's Signature Pasta & Sauce: 4,5 kiloa / 8 minuuttia paikassa Martorano's and Paris Hotel & Casino Las Vegasissa, Nevadassa (17. lokakuuta 2015)
Smithfield Pork Ribs: 71 ribsiä / 5 minuuttia Miamissa (24. marraskuuta 2015)
Maailmanennätykset > 2016

Silver Dollar Pannukakut: 113 kpl / 8 minuuttia The World Silver Dollar Pancake Eating Championship kilpailuissa kaupungissa Chico, Kalifornia (28. toukokuuta 2016)
Moon Piirakat: 85 Moon Piirakkaa / 8 minuuttia The World Moon Pie Eating Championship kilpailuissa kaupungissa Memphis, Tennesee (15. lokakuuta 2016)
Maailmanennätykset > 2017

Peeps: 255 Peeps-karkkia / 5 minuuttia The World Peeps Eating Championship tapahtumassa Marylandissä (8. huhtikuuta 2017)
Chicken Spiediet: 20.5 Chicken Spiedieä / 10 minuuttia The Tioga Downs World Chicken Spiedie Eating Championship tapahtumassa kaupungissa Nichols, New York (12. elokuuta 2017)
Micah Kogo

| Mitalit | Mitalit | Mitalit |  |
| --- | --- | --- | --- |
|  Micah Kogo vuonna 2010 |  Micah Kogo vuonna 2010 |  Micah Kogo vuonna 2010 |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 10 000 m |  |
Micah Kipkemboi Kogo (s. 30. kesäkuuta 1986) on kenialainen kestävyysjuoksija.
Kogo sijoittui IAAF:n yleisurheilufinaalissa 2006 kuudenneksi 5 000 metrin juoksussa ajalla 13.52,51. Seuraavana vuonna hän voitti Brunssumissa 10 kilometrin maantiejuoksun ajalla 27.07, mikä jäi vain viisi sekuntia Haile Gebrselassien maailmanennätyksestä. Myöhemmin samana vuonna hän juoksi IAAF:n yleisurheilufinaalissa 5 000 metrillä toiseksi ajalla 13.39,91.
Pekingissä 2008 Kogo voitti 10 000 metrin juoksussa olympiapronssia. Kisan voittajan Kenenisa Bekelen lähdettyä loppukiriin, vain Kogo ja Sileshi Sihine pystyivät seuraamaan. Kogo hyytyi loppusuoralla ja hänen maanmiehensä Moses Ndiema Masai tuli aivan rinnalle, mutta jäi neljänneksi samalla ajalla Kogon kanssa. Kauden lopussa hän juoksi IAAF:n yleisurheilufinaalissa 5 000 metrillä kolmanneksi ajalla 13.23,37. 29. maaliskuuta 2009 Kogo juoksi Brunssumissa 10 kilometrin maantiejuoksun maailmanennätyksen 27.01 alittaen Haile Gebrselassien entisen maailmanennätyksen sekunnilla. Berliinin MM-kisoissa hän oli seitsemäs 10 000 metrillä ajalla 27.26,33 ja IAAF:n yleisurheilufinaalissa toinen 5 000 metrillä ajalla 13.29,76.
Kogo on 10 000 metrin juoksun maailmantilastossa kuudennella tilalla.
Henkilökohtaiset ennätykset

3 000 metrin juoksu: 7.38,67 (2007)
Kahden mailin juoksu: 8.20,88 (2005)
5 000 metrin juoksu: 13.00,77 (2006)
10 000 metrin juoksu: 26.35,63 (2006)
10 kilometrin maantiejuoksu: 27.01 (2009)
15 kilometrin maantiejuoksu: 42.32 (2009)
20 kilometrin maantiejuoksu: 58.41 (2013)
Puolimaraton: 59.07 (2012)
25 kilometrin maantiejuoksu: 1.13.18 (2013)
30 kilometrin maantiejuoksu: 1.28.05 (2013)
Maraton: 2.06.56 (2013)
Micah

| Micah |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Miika, Miikka
Vastineita eri kielissä:  Michael, Mikael
Infobox OKNimi-testi OK: 
Micah on miehen etunimi. Suomessa nimi Micah on kesäkuun 2019 loppuun mennessä annettu 48 miehelle.
Tunnettuja Micaheja

Micah Hyde, englantilainen jalkapalloilija
Micah Jenkins (1835–1864), etelävaltioiden kenraali
Micah Kogo, kenialainen kestävyysjuoksija
Micah Richards, englantilainen jalkapalloilija
Micah Zandee-Hart, kanadalainen jääkiekkoilija.
Kuvitteellisia Micaheja

Micah Sanders, kuvitteellinen henkilö televisiosarjassa Heroes
Micah Bell, kuvitteellinen hahmo videopelissä Red Dead Redemption 2.
Messinan maanjäristys 1908

| Messinan maanjäristys 1908 |
| --- | --- |
 Palmin tuhoutunut kirkko.
Päivämäärä:  1908-12-2828. joulukuuta 1908
Aika:  04:20:27
Magnitudi:  7,1 (Mw)
Episentrumin sijainti:  38.146°N, 15.687°E
Maat, joihin vaikutukset ulottuivat:   Italia
Henkilövahingot:  75 000–200 000 kuollutta
Maanjäristyksen kartta.
Messinan maanjäristys 28. joulukuuta 1908 tuhosi Messinan kaupungin lähes kokonaan. Järistys on ollut Euroopan historian suurin maanjäristys. Sen voimakkuus oli Mw 7,1. Järistystä seurasi tsunami, jossa kuoli tuhansia. Järistyksessä kuolleiden kokonaismäärä on eri arvioiden mukaan 75 000–200 000 ihmistä.
Messinan väkiluku oli tuolloin 150 000. Kaupunki oli tuhoutunut monta kertaa aiemminkin, joten sen rakennuskanta oli melko nuorta. Maanjäristyksen jälkeen se rakennettiin melkein kokonaan uudelleen. Asukkaat siirtyivät rakennusvaiheen ajaksi eri puolille Italiaa, osa lähti pysyvästi Yhdysvaltoihin.
Italia sijaitsee mannerlaattojen välisessä saumakohdassa. Laattojen merenalaiset liikkeet aiheuttivat törmäyksen, joka tuntui maanjäristyksenä Messinassa.
Aiheesta lisää

Hannu Hallamaa: Euroopan tuhoisin maanjäristys runteli Italian Messinaa. Helsingin Sanomat 31.12.2008 s. C7
Aiheesta muualla

Kuvia tai muita tiedostoja aiheesta Messinan maanjäristys 1908 Wikimedia Commonsissa
Michele ja Jennifer Steffin

Michele ja Jennifer Steffin (molemmat s. 23. maaliskuuta 1981 West Covina, Kalifornia, Yhdysvallat) ovat yhdysvaltalaiset identtiset kaksoset, jotka esiintyivät Pieni talo preerialla -draamasarjassa vuosina 1982–1983 Laura Ingalls Wilderin tyttären Rose Wilderin roolissa.
Aiheesta muualla

Twins play kidnapped tot in "Little House" special; Devore, Frances; Ocala Star-Banner; 16.12.1984 (Google Newspapers) (englanniksi)
Michele Steffin Internet Movie Databasessa. (englanniksi)
Jennifer Steffin Internet Movie Databasessa. (englanniksi)
Mikko Mäkelä (kirjastonjohtaja)

Mikko Alvar Mäkelä (11. syyskuuta 1910 Orimattila – 7. marraskuuta 1985 Tampere) oli suomalainen kirjastonjohtaja ja kulttuurivaikuttaja. Hän toimi Tampereen kaupunginkirjaston johtajana ja perusti niin sanotun Mäkelän piirin, josta käynnistyi muun muassa Väinö Linnan kirjailijanura. Mäkelä oli myös Suomen kirjastoseuran puheenjohtaja sekä Kirjastopalvelu Oy:n perustaja.
Elämä

Maanviljelijäperheeseen syntynyt Mäkelä valmistui filosofian maisteriksi Turun yliopistosta vuonna 1936. Opiskeluaikoinaan hänellä oli huonetoverinaan jonkin aikaa runoilija Kaarlo Sarkia. Mäkelä valittiin Tampereen kaupunginkirjaston johtajaksi 1942, mutta hän aloitti virassa vasta sotavuosien jälkeen. Mäkelä aloitti kirjastossa kirjauutuuksien esittelyt, joiden ympärille muodostui niin sanottu Mäkelän piiri. Piirin johdossa oli aluksi Lauri Viita, jonka muutettua kaupungista piirin keulahahmoksi nousi Väinö Linna. Mikko Mäkelälle myönnettiin kirjastoneuvoksen arvonimi vuonna 1964.
Mäkelän mukaan on nimetty Suomen kirjastoseuran tutkimus- ja palkintorahastosta jaettava Mikko Mäkelä -palkinto, joka myönnetään kirjastoalalla tehdystä pitkäaikaisesta tai ansiokkaasta työstä.
Miha Štebih

| Miha Štebih> Henkilötiedot |
| --- | --- |
Syntynyt: 7. huhtikuuta 1992 (ikä 32) Maribor, Slovenia
Kansalaisuus:   Slovenia
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  91 kg
Pelaajaura
Pääsarjaura:  2009–
Aik. seurat:  HK Maribor (Slovenia) Grums IK (Hockeytvåan) Wichita Falls Wildcats (NAHL) HC Spartak Pelhřimov (Tšekki3) HC Dukla Jihlava (Tšekki2) BK Mladá Boleslav (ČEL) HC Slavia Praha (Tšekki2) HC Frýdek-Místek (Tšekki2) HC Ocelaři Třinec (ČEL) Cracovia Kraków (Puola) HK Olimpija Ljubljana (AlpsHL/Slovenia/ICEHL) Aigles de Nice (Ranska)
Miha Štebih (s. 7. huhtikuuta 1992 Maribor, Slovenia) on slovenialainen jääkiekkoilija.